stanford-oval/wikipedia huggingface dataset:
Jonas Brothers
Yksityiselämä

Joella, Nickillä ja Kevinillä oli tapana pitää siveyssormuksia vasemman käden nimettömässä sormessa merkkinä siitä, että he lupaavat olla harrastamatta seksiä ennen avioliittoa. Joe sanoi, että sormukset symboloivat "lupausta itsellemme ja Jumalalle, että me pysymme puhtaina avioliittoon asti". Nick kommentoi, että siveyssormukset ovat todella mahtavia, ja sormukset ovat vain yksi tapa näyttää että olemme erilaisia kuin muut. Heidän vartuttuaan he pitivät niitä kaulaketjussa, ja lopulta olivat käyttämättä niitä ollenkaan.
Joe seurusteli taannoin Taylor Swiftin kanssa, mutta suhde päättyi ennen kuin sitä ehdittiin varmistaa mediassa. Sen jälkeen hän seurusteli Camilla Bellen kanssa, joka esiintyi heidän Lovebug -musiikkivideollaan. Joe seurusteli myös Demi Lovaton kanssa Camp Rock -elokuvien aikaan. Pari alkoi seurustella lähteiden mukaan tammikuussa 2010, mutta myönsivät seurustelunsa vasta maaliskuussa 2010. Pari erosi lähteiden mukaan toukokuussa 2010, kun Demi kirjoitti Twitter-sivullaan, etteivät he ole enää yhdessä. Joen mukaan hän päätti suhteen, koska välitti enemmän heidän välisestä ystävyydestään. Syksyllä 2010 Joe nähtiin viettävän paljon aikaa Twilight-tähti Ashley Greenen kanssa. Pari erosi vuoden 2011 alussa.
Nick on seurustellut Miley Cyrusin kanssa, mutta suhde päättyi vuoden 2007 lopulla. Nick on myös seurustellut laulaja/näyttelijä Selena Gomezin kanssa. Sen jälkeen hän seurusteli itseään 8 vuotta vanhemman austarialaistähti Delta Goodremin kanssa. Pari erosi alkuvuodesta 2012. Joulukuussa 2018 Nick meni naimisiin Priyanka Chopran kanssa.
Kevin on seurustellut Danielle Deleasan kanssa vuodesta 2007, ja he kihlautuivat heinäkuussa 2009. Kevin ja Danielle menivät naimisiin 19. joulukuuta 2009.
Kolmikolla on vuonna 2000 syntynyt pikkuveli Frankie (Franklin Nathaniel). Heidän vanhempansa ovat Paul Kevin Senior ja Denise Jonas.
Jäsenet > Nykyiset jäsenet

Paul Kevin Jonas jr. (Kevin Jonas) (5. marraskuuta 1987 Teaneck, New Jersey), soittaa bändissä pääkitaraa ja hän laulaa enimmäkseen taustoja. Hänellä on kuitenkin soolo-osuus muutamissa kappaleissa, esimerkiksi "Mandy":ssä. Kevin on itse kertonut että ei edes halua laulaa sooloja, koska hänellä olisi vaikeuksia soittaa soolokitaraa ja laulaa samalla.
Joseph Adam Jonas (Joe Jonas) (15. elokuuta 1989 Casa Grande, Arizona) on toinen päävokalisti, ja hän soittaa joskus, mutta hyvin harvoin bändissä akustista kitaraa, sähkökitaraa, rumpuja ja kontrabassoa.
Nicholas Jerry Jonas (Nick Jonas) (16. syyskuuta 1992 Dallas, Teksas) ja hän on Joen ohella toinen päävokalisti. Hän soittaa myös kitaraa, pianoa ja rumpuja.
Diskografia

2006: It's About Time
2007: Jonas Brothers
2008: A Little Bit Longer
2009: Lines, Vines and Trying Times
2019: Happiness Begins
Filmografia

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Nimi | Joen rooli | Nickin rooli | Kevinin rooli | Huom. |
| 2007 | Hannah Montana | Joe | Nick | Kevin | 2. tuotantokauden 16. jakso |
| 2008 | Jonas Brothers: Living the Dream | Joe | Nick | Kevin | Päärooli |
| 2008 | Jonas Brothers: Live in London | Joe | Nick | Kevin | Televisiodokumentti |
| 2008 | Jonas Brothers: Band in a Bus | Joe | Nick | Kevin | Televisiodokumentti |
| 2008 | Jonas Brothers: Live & Mobile | Joe | Nick | Kevin | Televisiodokumentti |
| 2008 | Camp Rock | Shane Gray | Nate Gray | Jason Gray | Televisioelokuva (Disney Channel) |
| 2009 | JONAS | Joe Lucas | Nick Lucas | Kevin Lucas | Päärooli |
| 2009 | Extreme Makeover: Home Edition | Joe | Nick | Kevin | 6. tuotantokauden 2. jakso |
| 2009 | Night at the Museum 2 | Laulava kerubi | Laulava kerubi | Laulava kerubi | Esittävät laulun Fly With Me |
| 2009 | Jonas Brothers: The 3D Concert Experience | Joe | Nick | Kevin | Päärooli |
| 2010 | Jonas L.A. | Joe Lucas | Nick Lucas | Kevin Lucas | Päärooli |
| 2010 | Camp Rock 2: The Final Jam | Shane Gray | Nate Gray | Jason Gray | Televisioelokuva (Disney Channel) |
| 2011 | Jonas Brothers: The Journey | Joe | Nick | Kevin | Televisodokumentti |
| 2012 | Married to Jonas | Joe | Nick | Kevin |  |

| Vuosi | Ohjelma | Rooli |
| --- | --- | --- |
| 2008 | Live with Regis and Kelly | Haastattelu ja esiintyminen |
| 2008 | American Idol | Esiintyminen |
| 2008 | Rachael Ray | Heidän äitinsä ilmestyi puhumaan heistä |
| 2008 | C-SPAN | Presidentin juhla-ateria |
| 2008 | The Oprah Winfrey Show | Haastattelu ja esiintyminen |
| 2008 | The Ellen DeGeneres Show | Haastattelu ja esiintyminen |
| 2008 | Dancing with the stars (U.S. TV series) | Esiintyminen |
| 2008 | Access Hollywood | Haastattelu |
| 2008 | Kids' Choice Awards | Voittivat parhaan yhtyeen palkinnon |
| 2008 | The Tonight Show With Jay Leno | Esiintyminen |
| 2008 | The Early Show | Esiintyminen |
| 2008 | Jimmy Kimmel Live | Haastattelu ja esiintyminen |
| 2007 | Yo on E | Haastattelu |
| 2007 | What Perez Sez | Voittivat palkinnon |
| 2007 | Macy's Thanksgiving Day Parade | Esiintyminen |
| 2007 | The Ellen DeGeneres Show | Haastattelu ja esiintyminen |
| 2007 | Walt Disney Christmas Day Parade | Esiintyminen |
| 2007 | Live with Regis and Kelly | Haastattelu ja esiintyminen |
| 2007 | Access Hollywood | Haastattelu |
| 2007 | Good Morning America | Haastattelu ja esiintyminen |
| 2007 | Total Request Live | Haastattelu |
| 2007 | New Year's Rockin' Eve 2008 | Esiintyminen |
| 2007 | Early Show | Esiintyminen |
| 2007 | Teen Choice Awards | Antoivat palkinnon |
| 2007 | American Music Awards 2007 | Esiintyminen |
| 2006 | Total Request Live | Esiintyminen |
| 2004 | Early Show | Esiintyminen |
Coverit

| Vuosi | Title | Alkuperäinen artisti |
| --- | --- | --- |
| 2005 | "6 Minutes" | Lyte Funky Ones |
| 2005 | "What I Go to School For" | Busted |
| 2006 | "Year 3000" | Busted |
| 2006 | "Poor Unfortunate Souls" | Pat Carroll |
| 2007 | "Kids of the Future" | Kim Wilde |
| 2007 | "I Wan'na Be Like You" | Louis Prima |
| 2008 | "Take on Me" | A-ha |
| 2008 | "Hello, Goodbye" | The Beatles |
| 2008 | "I'm Gonna Getcha Good" | Shania Twain |
Palkinnot ja ehdokkuudet > Palkinnot

Nickelodeon Kids’ Choice -palkinto 2008: Paras yhtye Voittaja
What Perez Sez on VH1: Hottest Teen Sensation of 2007 Winner
2008 Teen Choice Awards: "Choice Music Single: When you look me in the Eyes
2008 Teen Choice Awards: "Choice Music Love Song": When you look me in the Eyes
2008 Teen Choice Awards: "Choice Summer Song": Burnin' Up"
2008 Teen Choice Awards: "Choice Breakout Group"
2008 Teen Choice Awards: "Choice Male[s] Red Carpet Style"
2008 Teen Choice Awards: "Choice Hottie"
2008 Jonas Brothers läpimurtoartisti
2008 Jonas Brothers and Burger King Concert Marketing and Promotion
2008 Jonas Brothers Mejor Artista Pop Internacional (paras kansainvälinen pop artisti)
2008 Jonas Brothers Mejor Artista Nuevo Internacional (paras kansainvälinen artisti)
2008 Jonas Brothers Mejor Fanclub (paras faniclubi)
2008 "When You Look Me in the Eyes" Canción del Año (vuoden laulu)
2008 "When You Look Me in the Eyes" Mejor Ringtone (paras soittoääni)
2008 Joe Jonas Best Fashionista (Tyylitajuisin)
2008 Jonas Brothers Main English Breakthrough of the Year
2008 Jonas Brothers Best Acceptance Speech
2008 J. Bros Signature Flip Dance Moment
2008 Jonas Brothers Best Dressed Male
2008 Jonas Brothers J Bros Moments
2008 American Music Awards "Best New Artist"
2008 "A little bit longer" NME Awards "Worst Album"
2009 NME Awards "Worst Band"
2009 NME Awards "Worst Album"
2010 NME Awards "Worst Album"
2010 NME Awards "Worst Band"
2011 NME Awards "Worst Band"
2008 Billboard Touring Award "Concert Marketing and Promotion"
2009 Billboard Touring Award "Eventful Fans' Choice"
2009 Golden Raspberry Awards "Worst Actor"
2009 MuchMusic Video Awards "International video: Burnin´Up"
2010 MuchMusic Video Awards "International video: Paranoid"
Palkinnot ja ehdokkuudet > Ehdokkuudet

Poptastic! Awards: announced in May 2008 issue; TBA winner
MTV Video Music Awards 2008: "Best Pop Video: Burnin' Up" [69]
MTV Video Music Awards "Video of the Year: Burnin' Up"
MTV Europe Music Awards 2008: "New Act"
Grammy Awards 2009 "New Artist"
MTV Europe Music Awards 2009: "Best Band"
Golden Raspberry Awards 2009: "Worst Screen Couple"
MuchMusic Video Awards 2009: "International Video of the Year: Lovebug"
MuchMusic Video Awards 2013: "International Video of the Year : Pom Poms"
We Love Pop Awards 2014: "Most Missed Band"
World Music Awards 2014: "World's Best Group"
World Music Awards 2014: "World's Best Live Act"
Triviaa

Jonas Brothers oli parodioinnin aiheena TV-sarja South Parkin jaksossa "The Ring" (1301). Jaksossa kritisoitiin etupäässä Disney Channeliä, jonka väitettiin markkinoivan seksuaalista pidättäytymistä Jonas Brothersin kaltaisilla seksisymboleilla alaikäisille tytöille.
Yhtyeen henkivartija on Robert "Big Rob" Feggans, joka on toiminut myös mm. Britney Spearsin henkivartijana. Hän laulaa kappaleella "Burnin' Up" sekä esiintyy pienissä rooleissa Camp Rock 2: Final Jam -elokuvassa ja JONAS -televisiosarjassa.
Aiheesta muualla

Wikimedia Commonsissa on kuvia tai muita tiedostoja aiheesta .
Jonas Brothers Internet Movie Databasessa. (englanniksi)
Jonas Brothers MySpace-palvelussa
Yhtyeen Youtube-kanava
Laura Bush ja Jovanna Moreno sekä Jonas Brothers 2.11.2008. Vasemmalta Nick Jonas (16), Joe Jonas (19) ja Kevin Jonas (21).
Huhtijärvi (Luhanka)

| Huhtijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°46′45″N, 25°38′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Kailasjärveen 
Järvinumero:  14.221.1.231
Mittaustietoja
Pinnankorkeus:  88,3 m  
Pituus:  770 m  
Leveys:  290 m  
Rantaviiva:  1,987 km  
Pinta-ala:  8,665 ha  
Saaria:  ei saaria 
 fiHuhtijärvi 
Huhtijärvi  on Keski-Suomessa Luhangalla Tommolan kylän lähellä sijaitseva järvi.
Maantietoa

Järven pinta-ala on 8,7 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 88,3 metriä mpy.
Inkerman

Inkermanin luostari 1900-luvun alussa
Inkerman (ukr. Інкерма́н, ven. Инкерма́н, krimintat. İnkerman) on kaupunki Ukrainassa Krimin niemimaalla. Se oli aiemmin osa Sevastopolin kaupunkia, mutta vuoden 2020 uuden aluejaon mukaan se on osa Krimin autonomista tasavaltaa ja Bah’tšysarain piiriä; uusi piirijako astui voimaan vuonna 2023.
Inkermanissa on kalkkikivilouhos, jonka valkoista kiveä viedään useisiin maihin.
Krimin sodan aikainen Inkermanin taistelu käytiin Britannian ja Ranskan sekä Venäjän keisarikunnan välillä 5. marraskuuta 1854 Inkermanin eteläpuolella lähellä Sevastopolia.
Aiheesta muualla

Wikimedia Commonsissa on kuvia tai muita tiedostoja aiheesta .
Hartwallin suku alkoi rakentaa viini-imperiumia Ukrainaan (2011) (Arkistoitu – Internet Archive) (talouselama.fi)
"Raivatkaa tilaa krimiläiselle viinille" - pätee myös suomalaiseen viinitilaan (3/2014) (Arkistoitu – Internet Archive) (talouselama.fi)
Ilmari Niemelä

Aarne Ilmari Niemelä (16. syyskuuta 1907 – 12. marraskuuta 1975) oli suomalainen shakkimestari.
Ilmari Niemelä yleni shakkimestariksi 1947. Riian turnauksessa 1937 Niemelä saavutti maksimituloksen eli voitti kaikki pelinsä. Pelityyliltään hän oli sommittelija.
Ilmari Niemelä oli mukana Suomen joukkueessa seuraavissa shakkiolympialaisissa: Dubrovnik 1950, Helsinki 1952, Moskova 1956, Leipzig 1960, Varna 1962, Tel Aviv 1964 ja Havanna 1966. Suomen mestaruuden hän voitti 1948, jonka jälkeen hän pelasi jokaisessa SM-turnauksessa vuoteen 1957.
Ammatiltaan Aarne Ilmari Niemelä oli varatuomari. Hän kirjoitti ylioppilaaksi 1926 ja suoritti ylemmän oikeustutkinnon 1939. Hän toimi 1947 Maatalousministeriön Asutusasiaintoimistossa.
Ilmari Nikander

Ilmari Fredrik Nikander (12. syyskuuta 1901 Hausjärvi – 18. huhtikuuta 1931) oli suomalainen seiväshyppääjä. Nikander edusti urallaan Hyvinkään Tahkoa ja Riihimäen Kiskoa.
Kalevan kisoissa Nikander sai kultaa vuonna 1923, hopeaa vuonna 1925 ja pronssia vuosina 1926, 1927, 1928 ja 1929. Nikanderin ennätys oli 370 cm, jonka hän hyppäsi ensimmäisen kerran heinäkuussa 1928.
Nikander toimi Hyvinkään Tahkon puheenjohtajana vuonna 1929.
Kari Saarinen

Kari Saarinen (s. 1966) on Hämeenlinnan elinkeinoyhtiö Linnan Kehityksen toimitusjohtaja. Terveyden ja hyvinvoinnin laitoksen hallintojohtaja hän oli joulukuusta 2011 tammikuuhun 2019. Hän oli vuosina 2002–2011 Suomen Urheiluliiton toimitusjohtaja ja vuosina 1995–2000 talousjohtaja. Vuosina 2000–2002 hän toimi Veronmaksajain Keskusliiton talousjohtajana.
Ilmari Murtti

Ilmari Murtti (1963)
Ilmari Murtti (vuoteen 1931 Koskinen; 10. helmikuuta 1906 Uusikaupunki – 17. helmikuuta 2001 Helsinki) oli suomalainen everstiluutnantti ja yritysjohtaja, joka sai teollisuusneuvoksen arvonimen vuonna 1973.
Murtin vanhemmat olivat maalarimestari Johan Oskar Koskinen ja Amanda Matilda Karlsson ja puoliso vuodesta 1933 talousopettaja Lyyli Kyllikki Rytsälä. Hän kävi kahdeksan luokkaa oppikoulua Uudenkaupungin yhteislyseossa ja toimi Länsi-Suomen Osake-Pankin pankkivirkailijana 1924–1927. Hän kävi sitten Kadettikoulun 1930–1932 ja Sotilashallinnollisen koulun 1936–1937. Hän toimi talvisodassa 2. prikaatin huoltopäällikkönä ja jatkosodassa IV Armeijakunnan intendenttinä. Hänet komennettiin keväällä 1944 Saksaan tutustumaan itärintaman joukkojen varushuoltoon. Vuonna 1945 Murtti erosi puolustuslaitoksen palveluksesta ja siirtyi lihanjalostusteollisuuteen Oy A. Marschan Ab:n ja Ab A. O. Seeck Oy:n hallituksiin ja toimi molempien yhtiöiden varatoimitusjohtajana. Hänet valittiin sekä Marschanin että Seeckin hallitusten päätoimiseksi puheenjohtajaksi 1971 ja samalla myös Lihateollisuusyhdistyksen hallituksen puheenjohtajaksi. Hänellä oli Liiketyönantajain Keskusliiton luottamustehtäviä, ja hän oli Elintarviketeollisuusliiton lihajaoksen perustava jäsen.
Imperio

| Imperio> Tiedot |
| --- | --- |
Toiminnassa:  1994–1997
Tyylilaji:  eurodance, house
Kotipaikka:   Itävalta
Laulukieli:  englanti
Jäsenet:  Manuela Ray, laulu   Lawrence Madia, laulu  
Infobox OKNimi-testi OK: 
Imperio on vuosina 1994–1997 toiminut itävaltalainen elektronista musiikkia tekevä yhtye. Yhtyeen tunnetuimpia hittejä ovat muun muassa "Veni Vidi Vici"', "Amor infinitus" sekä "Nostra Culpa". Yhtyeen artistit olivat Manuela Ray ja Lawrence Madia.
Diskografia > Albumit

"Veni Vidi Vici" (1995)
"Return to Paradise" (1996)
Diskografia > Singlet

"Quo Vadis" (1994)
"Veni Vidi Vici" (1994)
"Nostra Culpa" (1995)
"Amor Infinitus" (1995)
"Cyberdream" (1996)
"Atlantis" (1996)
"Return to Paradise" (1996)
"Wings of Love" (1997)
Aiheesta muualla

Yhtyeen biografia (Arkistoitu – Internet Archive) (englanniksi)
Jääkiekon SM-sarjakausi 1965–1966

| Jääkiekon SM-sarja 1965–1966 |
| --- | --- |

Joukkueiden määrä:  12
Sarja alkoi:  6. marraskuuta 1965
Sarja päättyi:  10. helmikuuta 1966
Mestari:  Ilves
Toinen sija:  Lukko
Kolmas sija:  SaiPa
Pudonneet joukkueet:  HJK, HIFK ja Kärpät
Pistepörssin voittaja:  Jorma Peltonen, Ilves
Alempi sarjataso:  Suomensarja
  ← 1964–1965 :  1966–1967 → 
Jääkiekon SM-sarjakausi 1965–1966 oli 37. kerta, kun pelattiin jääkiekon Suomen mestaruudesta. 12 joukkuetta oli jaettu kahteen kuuden joukkueen lohkoon. Lohkon sisällä pelattiin kaksinkertainen sarja, eli jokaiselle joukkueelle kertyi 10 ottelua. Lohkojen kolme parasta jatkoivat ylempään jatkosarjaan ja sijaan kolme huonointa joutuivat alempaan jatkosarjaan. Ylemmän jatkosarjan voittaja oli Suomen mestari ja alemman jatkosarjan kolme huonointa putosivat Suomen sarjaan.
Hallitsevana mestarina kauteen lähti Porin Karhut, mutta Karhut jäi omassa alkulohkossaan neljänneksi ja joutui alempaan jatkosarjaan. Mestariksi nousi neljän pisteen erolla ennen Rauman Lukkoa Tampereen Ilves, jolle mestaruus oli 1960-luvulla jo kolmas. Pronssimitalista käytiin tiukka taistelu, sillä kolmanneksi sijoittunut SaiPa ja neljäntenä oleva TPS olivat molemmat saaneet jatkosarjassa 10 pistettä. SM-sarjasta putosivat helsinkiläiset HJK ja HIFK sekä Oulun Kärpät, joka pelasi toisen kautensa SM-sarjassa. Edellisellä kaudella SM-sarjasta pudonnut Tappara nousi takaisin SM-sarjaan. Tapparan lisäksi SM-sarjaan nousivat myös SaPKo ja Hermes.
SM-sarjan kauden 1965–1966 paras pistemies oli Ilveksen Jorma Peltonen, joka teki 39 tehopistettä 20:ssä ottelussa.
Sarjataulukko > A-lohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Lukko  | 10 | 6  |  3  |  1  |  42  |  25  | +17 | 15 |
|  SaiPa  | 10 |  5  |  3  |  2  |  40  |  34  | +6 | 13 |
|  Reipas  | 10 |  4  |  2  |  4  |  46  |  36  | +10 | 10 |
|  Karhut  | 10 |  3  |  2  |  5  |  32  |  43  | -11 | 8 |
|  HJK  | 10 |  3  |  2  |  5  |  29  |  48  | -19 | 8 |
|  TK-V  | 10 |  3  |  0  |  7  |  29  |  35  | -6 | 6 |
Sarjataulukko > B-lohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Ilves  | 10 |  8  |  2  |  0  |  53  |  20  | +33 | 18 |
| TPS  | 10 |  6  |  1  |  3  |  39  |  29  | +10 | 13 |
| RU-38  | 10 | 4  |  3  |  3  |  35  |  28  | +7 | 11 |
|  TuTo  | 10 |  4  |  2  |  4  |  21  |  25  | -4 | 10 |
| HIFK  | 10 |  2  |  1  |  7  |  19  |  43  | -24 | 5 |
|  Kärpät  | 10 |  1  |  1  |  8  |  22  |  44  | -22 | 3 |
Sarjataulukko > Ylempi loppusarja

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Ilves  | 10 |  8  |  0  |  2  |  58  |  26  | +32 | 16 |
|  Lukko  | 10 |  5  |  2  |  3  |  33  |  29  | +4 | 12 |
|  SaiPa  | 10 |  5  |  0  |  5  |  29  |  30  | -1 | 10 |
|  TPS  | 10 |  4  |  2  |  4  |  27  |  29  | -2 | 10 |
|  RU-38  | 10 |  3  |  2  |  5  |  33  |  40  | -7 | 8 |
|  Reipas  | 10 |  1  |  2  |  7  |  25  |  51  | -26 | 4 |
Sarjataulukko > Alempi loppusarja

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Karhut  | 10 |  6  |  1  |  3  |  42  |  30  | +12 | 13 |
|  TK-V  | 10 |  5  |  2  |  3  |  45  |  25  | +20 | 12 |
|  TuTo  | 10 |  6  |  0  |  4  |  30  |  31  | -1 | 12 |
|  HJK  | 10 |  5  |  1  |  4  |  40  |  37  | +3 | 11 |
|  HIFK  | 10 |  3  |  2  |  5  |  27  |  34  | -7 | 8 |
|  Kärpät  | 10 |  2  |  0  |  8  |  20  |  47  | -27 | 4 |
HJK, HIFK ja Kärpät putosivat SM-sarjasta. Tilalle nousivat Suomen sarjan lohkovoittajat Tappara (lounaislohko), SaPKo (itälohko) ja Hermes (pohjoislohko).
Pistepörssi

| # | Pelaaja | Joukkue | Ottelut | Maalit | Syötöt | Pisteet | Jäähyt |
| --- | --- | --- | --- | --- | --- | --- | --- |
| 1. | Jorma Peltonen | Ilves | 20 | 28 | 11 | 39 | 14 min |
| 2. | Reijo Hakanen | Ilves | 20 | 22 | 15 | 37 | 6 min |
| 3. | Heino Pulli | TK-V | 20 | 16 | 14 | 30 | 8 min |
| 4. | Jorma Vehmanen | Lukko | 20 | 15 | 10 | 25 | 8 min |
| 5. | Jorma Rikala | HJK | 20 | 12 | 12 | 24 | 9 min |
| 6. | Erkki Mononen | Reipas | 19 | 17 | 6 | 23 | 10 min |
| 7. | Juhani Jylhä | Lukko | 20 | 13 | 8 | 21 | 6 min |
| 8. | Erkki Harju | Ilves | 20 | 8 | 13 | 21 | 8 min |
| 9. | Lasse Oksanen | Ilves | 19 | 8 | 13 | 21 | 12 min |
| 10. | Antti Ravi | SaiPa | 20 | 3 | 18 | 21 | 12 min |
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| Ilves | 10 | 72 402 | 7240 |
| Saipa | 10 | 49 822 | 4982 |
| TPS | 10 | 42 818 | 4281 |
| TK-V | 10 | 38 558 | 3855 |
| Lukko | 10 | 37 718 | 3771 |
| TuTo | 10 | 27 592 | 2759 |
| Karhut | 10 | 23 146 | 2314 |
| RU-38 | 10 | 21 241 | 2124 |
| Reipas | 10 | 18 763 | 1876 |
| HJK | 10 | 17 992 | 1799 |
| HIFK | 10 | 11 713 | 1171 |
| Kärpät | 10 | 10 704 | 1070 |
| Yhteensä | 120 | 372 262 | 3102 |
Palkitut

Matti Reunamäki (TK-V) voitti herrasmiespalkinnon
Aiheesta muualla

Suomen Jääkiekkoliiton mestaruussarjan ottelupöytäkirjat 1951-1975 Urheilumuseo. Arkistoitu 2.4.2015. Viitattu 8.5.2017.
Jääkiekon SM-sarjan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1920-luku | - | - | - | - | - | - | - | 1927–1928 | 1928–1929 | 1929–1930 |
| 1930-luku | 1930–1931 | 1931–1932 | 1932–1933 | 1933–1934 | 1934–1935 | 1935–1936 | 1936–1937 | 1937–1938 | 1938–1939 | 1939–1940 |
| 1940-luku | 1940–1941 | 1941–1942 | 1942–1943 | 1943–1944 | 1944–1945 | 1945–1946 | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 |  |  |  |  |  |
Imperialismi Aasiassa

Imperialismi Aasiassa oli alkujaan seurausta eurooppalaisten 1400-luvulla tekemistä laivamatkoista, joiden tarkoituksena oli merireitin löytäminen Intiaan maustekaupan kasvattamiseksi. Eurooppalaiset taloudet oli hyvin omavaraisia ennen 1500-luvun alkua, vaikka pienimuotoista kauppaa käytiinkin Afrikan ja Aasian kanssa. Seuraavan vuosisadan kuluessa kansainvälinen kaupankäynti sitoi Euroopan ja Aasian taloudet toisiinsa. Luksustuotteille oli Euroopassa aiempaa enemmän kysyntää, ja siksi Aasian markkinoiden merkitys Euroopalle kasvoi entisestään.
Tausta

Merireitti Aasiaan löytyi 1500-luvulla Hyväntoivonniemen kautta. Portugali pyrki mukaan Aasian kauppaan, jota arabit ja italialaiset oli aikaisemmin hallinneet. Hollannin Itä-Intian kauppakomppania alkoi kuitenkin vallata Aasian markkinoita, ja sen vuoksi portugalilaisten rooli kutistui ajan kuluessa. Hollannin Itä-Intian kauppakomppania pystytti tukikohtiaan ensin Bataviaan ja sen jälkeen Malakkaan ja Sri Lankaan. Myöhemmin britit ja ranskalaiset perustivat omia tukikohtiaan Intiaa ja pyrkivät laajentamaan kaupankäyntiään Kiinan kanssa. Seitsenvuotisen sodan seurauksena britit pystyivät kuitenkin ajamaan ranskalaiset pois Intiasta, ja Englannin Itä-Intian kauppakomppaniasta tuli vähitellen Intian niemimaan merkittävin poliittinen ja taloudellinen toimija.
Uusi imperialismi

Ennen teollista vallankumousta itämaisten hyödykkeiden tarve oli eurooppalaisen imperialismin pääsyynä. Tämän vuoksi eurooppalaisten läsnäoloa Aasiassa tarvittiin lähinnä kaupankäynnin suojaamiseen ja sen tehostamiseen. Teollistumisen myötä myös luonnonvarojen kysyntä Euroopassa kasvoi. 1870-luvun talouslama sai eurooppalaiset valtiot etsimään myös uusia markkinoita omille tuotteilleen. Tämä suuri rakenteellinen muutos käynnisti uudeksi imperialismiksi kutsutun aikakauden, jolloin eurooppalaisten valtiot hankkivat uusia siirtomaa-alueita ympäri maailmaa. Uuden imperialismin seurauksena suurvallat alkoivat epäsuoran vallankäytön ja kaupankäynnin sijasta keskittyä vallankäytön ekspansioon. Siirtomaista tuli siirtomaavaltojen jatkumoja. 1870-luvun ja ensimmäisen maailmansodan välissä Aasiaa hallinneet Iso-Britannia, Ranska ja Alankomaat laajensivat valtaansa myös Lähi-idässä, Intian niemimaalla ja Kaakkois-Aasiassa. Samanaikaisesti myös Japani, Venäjä ja Yhdysvallat kasvattivat vaikutusvaltaansa itä-Aasiassa ja Tyynellämerellä.
Dekolonisaatio

Maailmansodissa suurvaltojen väliset taistelut ulottuivat myös Aasiaan. Maailmansodat heikensivät myös suurvaltojen valta-asemaa Aasiassa. Toisen maailmansodan jälkeinen Euroopan jälleenrakennus vaati resursseja, eivätkä suurvallat kyenneet siirtomaiden poliittisen ja taloudellisen tasapainon ylläpitämiseen. Nationalististen liikkeiden toiminta synnytti itsenäisyysvaatimuksia, joita eurooppalaiset eivät kyenneet enää torjumaan. Suurin osa siirtomaista itsenäistyi muutamia vuosia sodan jälkeen.